Rikunarita-ORG/Wikinium huggingface dataset:
# Šešių dienų karas

| Šešių dienų karas |
| --- |
| Priklauso: Arabų-Izraelio konfliktas |
|  Izraelio valdomos teritorijos prieš ir po karo |
|

|  |  |
| --- | --- |
| Data | 1967 m. birželio 5–10 d. |
| Vieta | Artimieji Rytai |
| Rezultatas | Izraelio pergalė |
| Teritoriniai pokyčiai | Izraelis užėmė Gazos ruožą, Sinajaus pusiasalį, Vakarų krantą ir Golano aukštumas. |

 |
| Konflikto šalys |
| **Izraelis** | **EgiptasSirijaJordanijaArabų ekspedicinės pajėgos:**  Irakas Parama:  Saudo Arabija  Pakistanas  Marokas  Alžyras  Libija  Kuveitas  Tunisas  Sudanas  Palestinos išsivadavimo organizacija |
| Vadovai ir kariniai vadai |
|  Yitzhak Rabin,  Moshe Dayan,  Uzi Narkiss,  Israel Tal,  Mordechai Hod,  Ariel Sharon,  Ezer Weizman |  Abdel Hakim Amer,  Abdul Munim Riad,  Zaid ibn Shaker,  Asad Ghanma,  Hafez al-Assad,  Abdul Rahman Arif |
| Pajėgos |
| 50000 karių ir 214000 karių rezerve 300 kovinių lėktuvų 800 tankų | **Egiptas**: 240000 karių **Sirija**, **Jordanija**, ir **Irakas**: 307000 karių 957 kovinių lėktuvų 2504 tankų |
| Nuostoliai |
| 776-983 žuvę 4517 sužeistų 15 paimti į nelaisvę, 46 lėktuvai sunaikinti | **Egiptas** – 10000-15000 žuvę ir 4338 paimti į nelaisvę. **Jordanija** – 700 žuvę ar dingę ir 533 paimti į nelaisvę. **Sirija** – 1000 žuvę ir 367 paimti į nelaisvę. **Irakas** – 10 žuvę ir 30 sužeistų **Iš viso** – 11700-22000 žuvę |

**Šešių dienų karas** (hebr. ‏מִלְחֶמֶת שֵׁשֶׁת הַיָּמִים‏‎ = *Miḥemet Šešet HaYamim*, arab. النكسة = *an-Naksah*) arba **Trečiasis arabų–Izraelio karas** – karas Artimuosiuose Rytuose, vykęs 1967 m. birželio 5–10 d. Jame dalyvavo Izraelis, Egiptas, Sirija ir Jordanija. Šis karas buvo trumpiausias Izraelio istorijoje. Karo metu Izraelis okupavo Sinajaus pusiasalį, Golano aukštumas, Gazos ruožą, Vakarų krantą ir Rytų Jeruzalę.

Izraelio kariuomenės pajėgos visiškai pranoko visų arabiškų šalių kariuomenių jėgas. Stipriais tankų ir aviacijos smūgiais Izraelis visiškai sutriuškino Egipto, Jordanijos ir Sirijos kariuomenes. Taip buvo sutriuškinta Egipto aviacija. Į orą nepakilo nė vienas Egipto lėktuvas. Visa Egipto aviacija buvo sunaikinta aerodromuose. Viską lėmė labai geras Izraelio kariuomenės pasirengimas karui, be to Izraelį rėmė JAV.

## Šaltiniai
# Žiūrovas

Žiūrovai krepšinio rungtynių metu
**Žiūrovai**, auditorija – žmonių grupė, kuri stebi tam tikrus meno, sporto, literatūros ar kitus pasirodymus, renginius (tai gali būti filmai, teatras, koncertai, sporto varžybos, cirkas, vaizdo žaidimai ir pan.). Skirtingi renginiai skirtingai išnaudoja žiūrovus – kai kuriuose renginiuose jie tik stebi veiksmą, kai kur žiūrovai yra aktyvūs renginio dalyviai (vaizdo žaidimų čempionatai, mokslinės studijos). Taip pat žiūrovai gali įvairiai vertinti renginius – dalyvaudami, plodami, kritikuodami ar pateikdami savo nuomonę.

Pagal tam tikras studijas teigiama, kad žiūrovams labiausiai daro įtaką žiniasklaida, o filmų, vaizdo žaidimų, radijo laidas, programinės įrangos kūrėjus veikia žiūrovų atsiliepimai bei pasiūlymai. „Associated Press“ prezidentas Tom Curley apie žiūrovus teigia, kad „tik jie nusprendžia, kokio lygio jų įsitraukimas bus – kokiu būdu, kaip, kada ir kur.“

## Šaltiniai
# Temperatūra

*Kitos reikšmės – Temperatūra (reikšmės).*
**Temperatūra** – fizikinė sistemos savybė, nusakanti objektų šiltumą: aukštesnės temperatūros objektas yra karštesnis. Termodinamikoje temperatūra apibrėžiama kaip molekulių judėjimo energijos matas.

Vienam molekulės laisvės laipsniui tenkanti energijos dalis E yra:

 WIKINIUM\_MATH\_PH\_0

T – absoliutinė temperatūra

k – Bolcmano konstanta

Temperatūra matuojama termometru.

## Matavimo vienetai

Bazinis temperatūros matavimo vienetas SI sistemoje yra kelvinas (K). Vienas kelvinas formaliai aprašomas kaip 1/273,16 temperatūros, kurioje vanduo, ledas ir vandens garai egzistuoja kaip lygiavertės būsenos. 0 K temperatūra vadinama absoliučiu nuliu ir atitinka būseną, kurioje molekulės ir atomai turi mažiausią įmanomą šiluminę energiją.

Kasdienėms reikmėms žymiai patogiau naudoti Celsijaus skalę, kurioje 0 °C (ištikro, esant lygiai 0 pagal Celsijų ledas netirpsta, vanduo neužšąla) atitinka vandens užšalimo temperatūrą, o 100 °C – vandens virimo temperatūrą jūros lygyje. Celsijaus skalėje 1 laipsnis atitinka vieną kelviną. Taigi, Celsijaus laipsnius paversti į kelvinus galima paprasta formule:

**K = °C + 273,16**
Kai kuriose šalyse (pvz., JAV), naudojama Farenheito skalė. Šioje skalėje vandens užšalimo temperatūra atitinka 32 °F, o virimo temperatūra – 212 °F. Farenheito skalė parinkta remiantis dviem atskaitos taškais (0 °F atitinka vandens ir druskos mišinio užšalimo temperatūrą, o 100 °F – vidutinę žmogaus kūno temperatūrą). Farenheito laipsnius paversti Celsijaus laipsniais galima naudojant formulę:

**°C = 5/9 · (°F – 32)**.
Iš rečiau naudojamų skalių pažymėtina Reomiūro skalė:

**R = 0,8 · °C**.
## Šaltiniai

## Nuorodos

* Temperatūros skaičiuoklė Archyvuota kopija 2011-06-07 iš Wayback Machine projekto.
# Žmogus voras (filmas)

| *Žmogus voras* |
| --- |
|  |
|   |
| Pavadinimas | Spider-Man |
| Kilmės šalis | JAV |
| Režisierius | Sam Raimi |
| Prodiuseris (-iai) | Laura Ziskin Ian Bryce |
| Scenaristas (-ai) | **Komiksas:** Stan Lee Steve Ditko **Scenarijus:** David Koepp |
| Kompozitorius | Danny Elfman |
| Vaidina | Tobey Maguire Willem Dafoe Kirsten Dunst James Franco Cliff Robertson Rosemary Harris |
| Metai | 2002 |
| Žanras | Veiksmo, fantastika |
| Trukmė | 121 min. |
| Kalba | anglų |
| Platintojas | Columbia Pictures Sony Pictures Entertainment |
| Montažas | Arthur Coburn Bob Murawski |
| Kinematografija | Don Burgess |
| Biudžetas | 139 mln. JAV dol. |
| **IMDb įrašas** |

**Žmogus voras** (angl. *Spider-Man*) – 2002 m. JAV fantastinis veiksmo filmas. Visame pasaulyje filmas uždirbo daugiau nei 825 mln. JAV dol. pajamų. Dėl finansinės sėkmės buvo sukurti du tęsiniai: „Žmogus voras 2“ (2004 m.) ir „Žmogus voras 3“ (2007 m.).

## Siužetas

DĖMESIO: *toliau atskleidžiamos kūrinio detalės*

Filmas pasakoja apie Piterio Parkerio virsmą didvyriu, Žmogaus voro kilmę bei kovą su Žaliuoju Goblinu, kuris yra jo geriausio draugo Hario Osborno tėvas.

## Aktoriai

*Aktorius – vaidmuo*
* Tobey Maguire – Žmogus voras/Piteris Parkeris
* Willem Dafoe – Žaliasis Goblinas/Normanas Ozbornas
* Kirsten Dunst – Marė Džeinė Vatson
* James Franco – Haris Osbornas
* Cliff Robertson – Benas Parkeris
* Rosemary Harris – Mei Parker
* J. K. Simmons – Dž. Džonahas Džeimsonas
* Joe Manganiello – Flešas Tompsonas
* Gerry Becker – Maksimilijanas Fargas
* Bill Nunn – Džosefas 'Robis' Robertsonas
* Jack Betts – Henris Balkanas
* Stanley Anderson – General Slocum
* Ron Perkins – Dr. Mendell Stromm

## Išnašos

## Nuorodos

* Žmogus voras (filmas) svetainėje Obuolys.lt
# New York World Building

| New York World Building |
| --- |
|  |
| Vieta | Niujorkas, Niujorkas, JAV |
| Statusas | Nugriautas |
| Statybų pabaiga | 1890 m. (pamatai 1889 m.) |
| Sunaikintas | 1955 m. |
| Stogas | 94 m |

**New York World Building** – dangoraižis, stovėjęs Niujorko mieste 1890–1955 m. Pastatą suprojektavo architektas George Browne Post. 1890–1894 m. pastatas buvo aukščiausias Niujorke. Tai buvo pirmasis statinys, aukščiu pralenkęs Niujorko Trejybės bažnyčią. Kiek šis pastatas turėjo aukštų, nesutariama, pastaruoju metu tyrinėtojai mano, kad jų galėjo būti 16 ar 18.

1955 m. nugriautas.

## Išnašos

|  |  |  |
| --- | --- | --- |
| Prieš tai: **Trejybės bažnyčia** | **Aukščiausias pastatas Niujorke** 1890-1894 | Po to: **Manhattan Life Insurance Building** |
# AT&T Corporate Center

Fasadas
**AT&T Corporate Center** – dangoraižis Čikagoje, Ilinojuje. Tai penktas pagal aukštį pastatas Čikagoje. Dangoraižis pavadintas telekomunikacijos gigantės „AT&T“ vardu.

Dangoraižis pradėtas statyti 1986 m. ir baigtas 1989 m. Šešiasdešimties aukštų pastatas nuo žemės iki stogo siekia 270 metrų, iki antenos – 307 metrai.

Pastato adresas – *227 West Monroe Street, Chicago, IL 60606*.
# Lotte World Tower

| Lotte World Tower |
| --- |
| Vieta | Seulas, Pietų Korėja |
| Statusas | pastatytas |
| Statybų pradžia | 2011 m. vasario 1 d. |
| Statybų pabaiga | 2016 m. gruodžio 22 d. |
| Paskirtis | gyvenamoji, komercinė, visuomeninė |
| Stogas | 555,7 m |
| Aukštų sk. | 123 antžeminiai, 6 požeminiai |
| Plotas | 304 081 m² |

**Lotte World Tower** – 123 aukštų dangoraižis, esantis Lotte World pramogų komplekse Seule, Pietų Korėjoje. Stovi Hangano upės krante.

2009 m. panaikinus aukščio apribojimus dėl netoliese esančio oro uosto, 2011 m. pradėti statybų darbai. Pastatas baigtas statyti 2016 m. Vienas aukščiausių pasaulyje, jo aukštis 555 m. Pastatą suprojektavo architektų firma „Kohn Pedersen Fox“, pagrindinis rangovas – „Lotte“ įmonių grupė.

Dangoraižis Seulo miestovaizdyje
Pastatas yra lieknos kūgio formos, ties viduriu išgaubtas. Išorinė apdaila – lengvo stiklo plokštės, primenančios tradicinę korėjiečių keramiką. 1–6 aukštuose įsikūrę parduotuvės, 7–60 aukštuose – biurai, 61–85 aukštuose – gyvenamieji butai ir 86–119 aukštuose – viešbutis. Patekimas į paskutinius aukštus, kuriuose įrengtos vienos aukščiausių stebėjimo platformų pasaulyje, nemokamas.

## Išnašos
# Bruklino tiltas

| Bruklino tiltas |
| --- |
|  |
| **Vieta** | Bruklinas, Niujorkas, JAV |
| **Ilgis** | 1 825 m |
| **Plotis** | 26 m |
| **Pastatytas** | 1883 m. |

**Bruklino tiltas** (angl. *Brooklyn Bridge*) – vienas seniausių kabamųjų tiltų Jungtinėse Valstijose. Ilgis – 1825 m. Tiltas jungia Manhatano ir Bruklino rajonus.

Tiltą sudaro du pagrindiniai elementai: du masyvūs įtvirtinimai abiejose upės pusėse ir du 84 m aukščio bokštai (dar vadinami taurais) tarp jų. Iš kalkakmenio, granito ir cemento pastatyti taurai yra neogotikinio stiliaus. Jie stovi ant pamatų, įkastų 13,4 m (Bruklino pusėje) ir 23,8 m (Manhatano pusėje) gylyje.

## Istorija

Tilto statyba prasidėjo 1870 m. sausio 3 d. ir buvo baigta 1883 m. gegužės 24 d. Baigus Bruklino tilto statybą, tai buvo ilgiausias pakabinamas tiltas pasaulyje. Tilto architektai ir kūrėjai – vokiečių imigrantas Johnas Augustas Roeblingas, jo sūnus Washingtonas Roeblingas ir marti Emily, kuri daugiausiai rūpinosi tilto likimu po netikėtos Johno mirties prieš statybos darbų pradžią.

2025 m. gegužės 18 d. į tiltą atsitrenkė Meksikos karinių pajėgų burinis mokomasis laivas „ARM Cuauhtémoc“ su 200 žmonių įgula. Avarijos metu 2 žmonės žuvo ir 19 sužeista, tačiau tilto konstrukcijai grėsmės neiškilo.

## Šaltiniai
# Apskritimo lankas

Apskritimo lankas *b*  Apskritimo styga *l*  Centrinis kampas WIKINIUM\_MATH\_PH\_0
**Apskritimo lankas** – apskritimo dalis tarp dviejų jo taškų. Sujungus šiuos du taškus tiese gaunama apskritimo styga. Nuo taškų išvedus du spindulius *r*, tarp jų sudaromas kampas, vadinamas centriniu kampu.

Apskritimo lanko didumu vadinamas jį atitinkančio centrinio kampo didumas. Lygius lankus jungia vienodo ilgio stygos.

## Apskritimo lanko ilgio apskaičiavimas

Apskritimo lanko ilgis WIKINIUM\_MATH\_PH\_2 su centriniu kampu WIKINIUM\_MATH\_PH\_4 (matuojamas laipsniais) ir spinduliu WIKINIUM\_MATH\_PH\_6 apskaičiuojamas pagal formulę:

 WIKINIUM\_MATH\_PH\_8 .
Lanką atitinkančio **skritulio išpjovos** (sektoriaus) plotas yra:

 WIKINIUM\_MATH\_PH\_10 .
Matuojant centrinį kampą WIKINIUM\_MATH\_PH\_12 radianais, naudojamos formulės:

 WIKINIUM\_MATH\_PH\_14 .
Esant kampui WIKINIUM\_MATH\_PH\_16 arba WIKINIUM\_MATH\_PH\_18 gaunamos pilno apskritimo ilgio (perimetro) ir ploto formulės.

Stygos WIKINIUM\_MATH\_PH\_20 ilgis gaunamas iš lanko ir spindulio santykio arba tiesiai iš centrinio kampo:

 WIKINIUM\_MATH\_PH\_22
## Taip pat skaitykite

* Segmentas
* Sektorius

## Šaltiniai

## Nuorodos

* WIKINIUM\_MATH\_PH\_24
# Svoris

**Svoris** – fizikinis dydis, apibūdinantis objektą veikiančios gravitacinės jėgos dydį.

Buitinėje kalboje dėl istorinių priežasčių, ir kai kuriuose technologiniuose terminuose, žodis „svoris“ dažnai vartojamas kaip masės sinonimas.

Svorio sąvoka mechanikoje reiškia jėgą, veikiančią pakabą arba atramą. Pvz., jei kūnas kyla lifte su pagreičiu, jo svoris bus didesnis nei sunkio jėga, nes prie laisvojo kritimo pagreičio prisidės ir atramos judėjimo pagreitis.

Ant didelio kūno (žvaigždės, planetos) esančio objekto svoris išreiškiamas Niutono visuotinės traukos dėsniu:

 WIKINIUM\_MATH\_PH\_0
Čia WIKINIUM\_MATH\_PH\_2 – gravitacinė konstanta, WIKINIUM\_MATH\_PH\_4 – didžiojo kūno masė, WIKINIUM\_MATH\_PH\_6 – mažojo kūno masė, WIKINIUM\_MATH\_PH\_8 – didžiojo kūno spindulys.

## Svoris ir masė

Šiuolaikinėje mechanikoje svoris ir masė yra visiškai skirtingi dydžiai: masė apibūdina medžiagos kiekį, tuo tarpu svoris yra jėga, atsiradusi dėl medžiagą veikiančios gravitacijos.

Tačiau šio skirtumo pripažinimas yra gana naujas, ir daugelyje kasdienių situacijų žodis „svoris“ dar dabar vartojamas kalbant apie masę. Pavyzdžiui, sakoma, kad daiktas „sveria penkis kilogramus“, nors kilogramas yra masės vienetas.

Skirtumas tarp masės ir svorio yra nesvarbus daugeliui praktinių skaičiavimų, nes gravitacijos jėga yra visada tokia pati bet kurioje Žemės paviršiaus vietoje. Taigi tokiame nuolatiniame gravitaciniame lauke, kaip Žemės, daikto svoris tiesiogiai proporcingas jo masei: pavyzdžiui, jei daiktas A sveria 7 kartus daugiau nei daiktas B, tai daikto A masė visada 7 kartus didesnė už B masę. Taigi, daikto masė gali būti netiesiogiai apskaičiuota pagal proporciją.

## Svorio matavimo vienetai

### SI sistemos vienetai

Svorio SI sistemos matavimo vienetas, kaip ir jėgos, yra niutonas (N). Jis gali būti išreikštas ir pagrindiniais vienetais: 1 N = 1 kg·m/s².

Daiktą veikianti gravitacinė jėga yra proporcinga to daikto masei, taigi galima gravitacijos stiprumą išmatuoti svorio vienetais vienam masės vienetui, t. y. N/kg. Tačiau 1 N/kg = 1 m/s², o m/s² yra SI pagreičio vienetas, ir dažniausiai gravitacijos stipris matuojamas pagreičio vienetais.

### Masės konvertavimas į svorį

Masę verčiant svoriu naudojamas antrasis Niutono dėsnis: WIKINIUM\_MATH\_PH\_10 , kur WIKINIUM\_MATH\_PH\_12 yra kūną veikianti gravitacinė jėga, WIKINIUM\_MATH\_PH\_14 – kūno masė, o WIKINIUM\_MATH\_PH\_16 – laisvojo kritimo pagreitis, Žemėje apytiksliai lygus 9,8 m/s². Taigi iš šio dėsnio aišku, kad WIKINIUM\_MATH\_PH\_18 , ir 1 kg masės kūnas Žemėje sveria apie 1 kg · 9,8 m/s² = 9,8 N. Taigi, verčiant kilogramus niutonais reikia juos padauginti iš 9,8. Ir atvirkščiai: verčiant niutonus kilogramais reikia juos padalinti iš 9,8 (tačiau tai teisinga tiktai matuojant netoli Žemės paviršiaus).
# Enteogenai

**Enteogenai** (iš sen. gr. ἔνθεος = *entheos* + sen. gr. γενέσθαι = *genesthai* – „gimdantis dievą viduje“) – psichoaktyviosios medžiagos, naudojamos religiniuose ritualuose šamanistinėje tradicijoje. Jie naudoti įvairių kultūrų maginėse apeigose siekiant sukelti religinius patyrimus, pranašavimui (orakulas), jų pagalba buvo bandoma užmegzti ryšį su dvasiomis, taip pat naudoti kaip pagalbinė gydimosi priemonė. Enteogenus naudojusių kultūrų geografija apima visus žemynus, spėjama, nuo mezolito, galbūt paleolito laikų jie veikė meną, mitus ir kultūrą. Terminas pradėtas vartoti nuo XX amžiaus 8-ojo dešimtmečio tarp antropologų ir etnobotanikų, siekiant apibrėžti kontekstinį skirtumą nuo tų pačių psichoaktyvių medžiagų vartojimo rekreaciniais tikslais.

Tarp labiau žinomų ritualizuoto enteogenų naudojimų pavyzdžių galima paminėti Somos kultą Indijoje vediniu periodu, Eleusino misterijas Senovės Graikijoje. Taip pat vartoti ir kiti enteogenai religinėse apeigose: drignės Senovės Romoje ir Senovės Graikijoje, kanapės Senovės Graikijoje, musmirės Sibire ir vietomis Šiaurės Amerikoje. Pastaroji, spėjama, buvo ir somos sudėtyje. Tebevartojama ajahuaska Amazonėje, san pedro Andų kalnuose, psilocibininiai grybai bei pejotlis Centrinėje Amerikoje, ibogainas Vakarų Afrikoje. Lietuvoje vartotos bendrai vadintos durnažolės: drignė, durnaropė, šunvyšnė ir svidrė; įvairiuose kraštuose jų naudojimas sietas su magine praktika, kurios ištakos, tikėtina, glūdi šamanistinėje tradicijoje.

Vėlesniais laikais kylančios religijos, tokios kaip judaizmas, krikščionybė, islamas, pradėjo persekioti haliucinogenus religiniais tikslais naudojančius asmenis. Viduramžiais tai buvo tapatinama su raganavimu ar tiesiog su šėtono garbinimu ir už tokią praktiką bausdavo mirties bausme, degindavo ant laužo (inkvizicija).

R. Gordon Wasson iškėlė hipotezę, kad pati religinė pajauta galėjo išsivystyti enteogenų dėka. Juos, anot jo, žmonės atrado atsitiktinai rankiodami maistą. Tačiau daugelis religijotyrininkų nepalaiko tokios teorijos. Nepaisant to, enteogenai suvaidino svarbų vaidmenį religijų istorijoje. Šių dienų tyrimai atskleidė, jog haliuciogenai leidžia peržengti žmogaus suvokimo ribas, suteikia galimybę patirti gilius mistinius išgyvenimus. Anot mokslininkų, jie sukelia giliai užgniaužtas, protu nesuvokiamas pasąmonines reakcijas iškeldami į paviršių galutinės dieviškos tikrovės patyrimus.

XIX a. mokslininkai nustatė kai kurių šių augalų veikliąsias medžiagas, moksliškai pagrindė medicininį jų panaudojimą. Organinė chemija suteikė galimybes atsirasti ištisai naujai grupei psichoaktyvių medžiagų su enteogeninėmis savybėmis, tarp kurių patenka susintetinti tradicinių enteogenų aktyvieji agentai DMT, psilocibinas, ibogainas, meskalinas bei sintetiniai ar pusiau sintetiniai junginiai tokie kaip LSD ir MDMA. Bandoma naudoti psichinių sutrikimų gydimui psichoterapijoje.

## Išnašos
# Kapsulė (vaistai)

Minkšto gelio kapsulės su menkių žuvų taukais
Dviejų dalių kietos želatinos kapsulės

**Vaistų kapsulė** (angl. *capsule*; rus. *капсула*) – vaistinio preparato forma, kai vienkartinė dozė yra kietame ar minkštame apvalkale. Kapsulės skirtos gerti ar įkišti į makštį ar tiesiąją žarną.

Kapsulės apvalkalas gaminamas iš želatinos ar kitų medžiagų. Į apvalkalą gali būti dar įdėta:

* Glicerolio, sorbitolio ar kitų medžiagų, keičiančių apvalkalo konsistenciją
* papildų, apvalkalą darančių neperšviečiamu
* antimikrobinių konservantų
* saldiklių ar kitų gardiklių, gerinančių skonį
* dažomųjų medžiagų

Apvalkalas gali būti pažymėtas tam tikrais ženklais.

Apvalkalo cheminė sudėtis parenkama tokia, kad:

* nereaguotų su viduje esančiomis medžiagomis,
* po kurio laiko suirtų paskirties vietoje (skrandyje, žarnyne, makštyje).

Kapsulės viduje gali būti kieta ar pastiška medžiaga, skystis.

## Minkštosios kapsulės

Minkštosios kapsulės daromos iš želatinos. Jos paprastai užpildomos skysčiais ar pusiau skystomis medžiagomis. Dažniausiai tai aliejai (pvz., žuvų taukai) ar eteriniai aliejai, vaistinių preparatų ar vitaminų (A, D, E, F) aliejiniai tirpalai, emulsijos ar suspensijos aliejuose. Kartais naudojami hidrofiliniai tirpikliai.

Į minkštąsias kapsules dažniausiai dedami neskanūs geriamieji vaistai.

Gaminamos ir minkštosios kapsulės rektaliniam ir vaginaliniam vartojimui.

1834 m. *Mothes* ir *Dublanc* gavo patentą vientisų želatininių kapsulių gamybos būdui, kai kapsulės užsandarinamos želatinos tirpalo lašu. Jų metode buvo naudojama forma vienai kapsulei, kapsules užpildydavo ranka medicinine pipete. Vėliau imta naudoti formavimo plokštes su lizdais daugeliui kapsulių išsyk. Kai kurios kompanijos šį metodą dar naudoja, tačiau įranga tam jau komerciškai nebegaminama.

Dabar plačiai naudojamas 1933 m. R. P. Šererio (*R. P. Scherer*) sukurtas metodas. Jis kapsulėms formuoti panaudojo sukamąją matricą (*rotary die*), kur kapsulės formuojamos pūtimu, kartu jas užpildant preparatu. Ėmus naudoti šį metodą labai sumažėjo atliekų, o dozavimo į kapsules tikslumas labai padidėjo.

1949 m. *American Cyanamid Company* padalinys *Lederle Laboratories* sukūrė vadinamąjį *Accogel* metodą želatininėms kapsulėms tiksliai užpildyti milteliais.

Šie metodai plačiau aprašyti čia.

## Nuorodos

* Farmacijos specialistų paskaitos – kapsulės
# Abstinencijos sindromas

**Abstinencijos sindromas** – individo būsena, grupė simptomų, atsirandanti staiga reikšmingai sumažinus ar nutraukus buvusį pakankamai ilgą stabilų narkotinės medžiagos ar medikamento vartojimą; pagirios. Tai pagrindinis priklausomybės ligų požymis.

Nuo alkoholio, kofeino, nikotino, cukraus, druskos ar kitų silpnesnį poveikį turinčių medžiagų priklausomam asmeniui jis prasideda po 12−72 val. nuo vartojimo nutraukimo, trunka 5−30 dienų: skauda galvą, džiūsta burna, dreba rankos. Dingsta apetitas bei nuotaika, gali kankinti nerimas, būdingas padidėjęs prakaitavimas, tampa sunku užmigti. Suvartojus bent mažą kiekį medžiagos, šie reiškiniai sumažėja arba visai išnyksta. Iš pradžių savijauta pagerėja suvartojus mažą kiekį, vėliau reikia vis didesnio. Dėl to išsivysto periodinis ar nuolatinis alkoholizmas.

Nuo stipresnių narkotinių medžiagų priklausomam asmeniui abstinencijos sindromas prasideda po 3−12 val., gydant trunka 2−24 savaites, negydant ar gydant su pertrūkiais − iki keletos metų. Asmuo tampa dirglus, gali sutrikti širdies ritmas ar atsirasti skausmų širdies srityje, kartais pakyla temperatūra. Vėliau apima nerimas ar net mirties baimė.

Kiti būdingi abstinencijos sindromo simptomai − galvos skausmas, svaigulys, šokinėjantis kraujospūdis, dingęs apetitas, atsiradęs pykinimas, vėmimas, sutrikęs tuštinimasis, gausus prakaitavimas, tekančios seilės, kankinanti nemiga, košmarai, drebulys, nevaldomas sausas kosulys, raumenų bei sąnarių skausmas. Kartais individas tampa agresyvus, žalojasi ar net mėgina nusižudyti. Esant sunkiai abstinencijai sutrinka sąmonė, atsiranda traukuliai, haliucinacijos. Pagal simptomus galima nustatyti, kokia narkotinė medžiaga buvo vartojama.

Įtariant abstinencijos sindromą, rekomenduojama kuo skubiau padėti kenčiančiam asmeniui kreiptis į gydytoją narkologą. Gydymas vykdomas narkologinėje ligoninėje vaistais bei įtaiga.

## Nuorodos